[εδοξε τηι βουληι και τωι δ]ημωι ασπασιος θευπροπου ειπεν επε[ιδη ιππαρχος ηνιοχου κυ]ρηναιος εν τε τοις προτερογ χρον[οις] [ευνους και προθυμος ω]ν διετελει και κοινηι τωι δημωι κ[αι ιδιαι τοις εντυγχανουσιν τω]μ [πο]λιτων χρησ[ι]μος και κα[τεληλυθοτων ημω]ν ε[ις τη]μ πολιν διατριβων παρα [τω]ι βασ[ιλει αντιγονωι την αυτ]ην ευνοιαν διαφυλασσει τωι δημωι νυν [τε τεταγμενο]ς εγ καριαι φιλοτιμιας ουθεν ελλειπει και κοινηι τον [δημ]ον ευεργετων και τοις αφικνουμενοις τωμ πολιτων ιδιαι χρειας παρεχομενος και των στρατευομενων παρ αυτωι πολλην προνοιαν ποειται και χρειαν παρεχεται ων αν εκαστοι τυγχανωσι δεομενοι διαφυλασσωμ μεν την ευνοιαν ενδεικνυμενος δε την αυτου προς τον δημον προθυμιαν δεδοχθαι τηι [βου]ληι και τωι δημωι επηνησθαι μεν ιππαρχον ηνιοχου προθυμ[ιας] ενεκε και ευνοιας ης εχων διατελει περι τον δημον τον σ[αμι]ων και ειναι αυτον προξενον του δημου δεδοσθαι δε αυτ[ωι και] πολιτειαν εφ ισηι και ομοιαι και αυτωι και εγγονοις και επικλ[ηρω]σαι αυτον επι φυληγ και χιλιαστυν και εκατοστυν και γενο[ς] και αναγραψαι καθοτι και τους αλλους σαμιους υπαρχειν δ[ε αυ]τωι και εφοδομ επ βουλην και δημον εαν του δεηται πρωτωι μ[ετα] τα ιερα και τα βασιλικα και εισπλουν και εκπλουν ασυλει και ασ[πον]δει και εμ πολεμωι και εν ειρηνηι αναγραψαι δε τοδε το ψηφισμ[α] εις στηλην λιθινην και στησαι εις το ιερον της ηρας οπως απ[αν]τες ειδωσιν οι προαιρουμενοι τημ πολιν ευεργετειν οτι χαριτα[ς] ο δημος επισταται τοις ευ ποιησασιν αυτον αποδιδοναι της δε επικληρωσεως και της αναγραφης επιμεληθηναι τογ γρα[μμα]τεα της βουλης.
Aeg. Islands — Samos Isl. — Heraion — 306-301 BC — SEG 1.358 (b) — MDAI(A) 72 (1957) 188, 22
 306-301 BC 